Unit.Ed-oppilaskysely: opettajan ohje

Hyvä opettaja

Arvostamme kovasti apuasi tämän tärkeän kyselyn jakamisessa. Kysely on osa laajempaa kansainvälistä juutalaiskoulujen oppilaille suunnattua tutkimusta, jonka Israelin valtio on tilannut osana ”Unit.Ed”-hanketta. Kyselyn tarkoituksena on selvittää, miten oppilaanne harjoittavat ja miten kouluaika tukee juutalaista elämää. Tämä on aihealueen ensimmäinen maailmanlaajuinen selvitys, joten olemme hyvin kiitollisia koulunne osallistumisesta. Kyselyn tarkoitus **ei** ole mitata opetuksen laatua, eivätkä oppilaiden vastaukset vaikuta opettajan työhön millään tavalla.

Toivomme, että autat oppilasta selittämällä, jos hän ei ymmärrä kysymystä. Oppilaan tulee kuitenkin vastata kysymyksiin itsenäisesti. Kysymyksiin ei ole oikeita tai vääriä vastauksia.

Oppilaat voivat vastata kyselyyn kouluaikana tai kotitehtävänä koulun jälkeen. Kummassakin tapauksessa toivomme, että oppilas löytää linkin kyselyyn ja voi vastata kysymyksiin omalla laitteellaan.

**Ohjeet oppilaille kyselyyn osallistumiseksi:**

Saat linkin kyselyyn, johon vastaavat tuhannet juutalaisten päiväkoulujen oppilaat. Suhtauduthan kyselyyn vakavasti ja käytät siihen riittävästi aikaa.

Kyselyyn vastaaminen vie yleensä noin 20 minuuttia.

Yritä parhaasi mukaan vastata kaikkiin kysymyksiin. Kyselyssä pääsee takaisin päin ja muuttamaan jo annettuja vastauksia.

Kysymyksiin ei ole oikeita tai vääriä vastauksia.

Kaikki vastaukset käsitellään niin, ettei vastaajaa voi tunnistaa.

Kun pääset kyselyn viimeiselle sivulle, muista antaa nimikirjaimesi ja syntymäaikasi. Koska kysely on nimetön, näiden tietojen avulla pystymme jäljittämään vastauksesi siltä varalta, että kyselyä jatketaan myöhemmin. Jos sinulla on vaikeuksia syöttää tietoja kyselyyn, pyydä opettajalta apua.